ವರದರಾಜರಿಗೆ, ಸಂಸ್ಕೃತದ ಪುಸ್ತಕಗಳನ್ನು ಪ್ರಕಟಿಸುವ ತೀವ್ರವಾದ ಅಭಿಲಾಷೆಯಿತ್ತು. ಎಷ್ಟೋ ಸಂಸ್ಕೃತ ಹಸ್ತಪ್ರತಿಗಳು ಅವರ ಬಳಿ ಇದ್ದವು. ಇವುಗಳ ಸಮರ್ಥ ಬಳಕೆಯನ್ನು ಮಾಡುವುದೆಂದರೆ, ಅವನ್ನು ಸಮರ್ಪಕವಾಗಿ ಸಂಪಾದಿಸಿ, ಪ್ರಕಟಿಸುವುದು. ಇವು ಪ್ರಮುಖವಾಗಿ ಅವರ ಮುಂದಿದ್ದ ಗುರಿಗಳು. ಇದಲ್ಲದೆ, ಅವುಗಳ ಪ್ರಸಾರ ಅತಿಮುಖ್ಯ. ಸಂಸ್ಕೃತ ಭಾಷೆಯಲ್ಲಿ ಪ್ರಸಕ್ತ, ಪ್ರಚಲಿತ ವಿಷಯಗಳನ್ನು ಸಮರ್ಥವಾಗಿ ಹೇಳುವ ಸಾಧಕ-ಬಾಧಾಕಗಳ ಬಗ್ಗೆ, ತಕ್ಕ ಪದ-ಪುಂಜಗಳ ಬಗ್ಗೆ ಅವರಿಗೆ ಮೊದಲು ಸ್ವಲ್ಪ ಕಷ್ಟವಾಯಿತು. ಆದರೆ ಅದಕ್ಕೆ ತಕ್ಕ ಭೂಮಿಕೆಯನ್ನು ಸೃಷ್ಟಿಸುವ ಅಗತ್ಯವನ್ನು ವರದರಾಜರು, ಮನಗಂಡಾಗ, ಕನ್ನಡ ಪತ್ರಿಕೆಯೊಂದರ ಸಂಪಾದಕ, ಅಗರಮ್ ರಂಗಯ್ಯನವರು, ಅವರಿಗೆ ನೆರವಾದರು. ಮಾಜೀ ವಾರ್ತಾ ಇಲಾಖೆಯ ಜಂಟಿ-ನಿರ್ದೇಶಕರಾಗಿದ್ದ ಪಿ.ನಾಗಾಚಾರ್ ರವರ ಪ್ರೋತ್ಸಾಹದ ಮಾತುಗಳಿಂದಲೇ ಪ್ರೇರಿತರಾದ ವರದರಾಜ ಅಯ್ಯಂಗಾರ್ಯರು, ಯಾವ ಪ್ರತಿಕ್ರಿಯೆಯನ್ನೂ ನೀಡದ ಗೆಳೆಯರನ್ನು ಕಡೆಗಣಿಸಿ, ತಮ್ಮ ಪ್ರಥಮ ಸಂಚಿಕೆಯನ್ನು ಜುಲೈ, ೧೪, ಸನ್, ೧೯೭೦ ರಲ್ಲಿ ಮೈಸೂರಿನ ಮಹಾರಾಜಾ ಕಾಲೇಜಿನ, ಸಂಸ್ಕೃತ ವಿಭಾಗದ, ಗಣಪತಿ ತೊಟ್ಟಿಯೆಂಬ ಸ್ಥಾನದಲ್ಲಿ ಸ್ಥಾಪಿಸಿದರು. ಭಾರತ ಸರ್ಕಾರದ ಆಗಿನ ವಾರ್ತಾ ಇಲಾಖೆಯ ಸಚಿವರಾದ, ಐ.ಕೆ.ಗುಜ್ರಾಲ್ ಅವರ ಮನವೊಪ್ಪಿಸಿ ಆಕಾಶವಾಣಿಯಲ್ಲಿ ಸಂಸ್ಕೃತದಲ್ಲಿ ವಾರ್ತೆಯನ್ನೋದಿಸುವ ಅಭಿಯಾನವನ್ನು, ವರದರಾಜ ಅಯ್ಯಂಗಾರ್ಯರ ಮಗ, ಕೆ.ವಿ.ಸಂಪತ್ಕುಮಾರ್ ಪ್ರಾರಂಭಿಸಿದರು. ಈಗ ಸುಧರ್ಮಾ ಪತ್ರಿಕೆ, ಮೈಸೂರಿನ ಉಪನಗರವಾದ ರಾಮಚಂದ್ರ ಅಗ್ರಹಾರದಲ್ಲಿ ಮುದ್ರಿಸಲಾಗುತ್ತಿದೆ.
ಪತ್ರಿಕೆಯ ಓದುಗ ವರ್ಗ
ಈ ಕೊಂಡಿಗಳನ್ನೂ ಓದಿ
ಸುಧರ್ಮಾ, ಈಗ ಆನ್‍ಲೈನ್ ನಲ್ಲೂ ಲಭ್ಯವಿದೆ
ಪತ್ರಿಕೆಯ ಸ್ಥಾಪಕರು